তারা (বৌদ্ধধর্ম)
তারা (, ; Tib. སྒྲོལ་མ, Drolma) বা আর্যতারা হলেন মহাযান বৌদ্ধধর্মের একজন নারী বোধিসত্ত্ব, যিনি বজ্রযান বৌদ্ধধর্মে একজন নারী বুদ্ধের মর্যাদা পান। তিব্বতি বৌদ্ধধর্মে তাঁকে জেতসুন দোলমা (তিব্বতি ভাষা:"rje btsun sgrol ma") বলা হয়। তিনি "নির্বাণ-জননী" হিসেবে পরিচিত। তারা কাজ ও কীর্তির গুণাবলির সাফল্যের প্রতিনিধি। জাপানে তিনি "তারা বোসাতসু" (多羅菩薩) নামে পরিচিত। চীনা বৌদ্ধধর্মে তিনি "দৌলাও পূসা" নামে (多羅菩薩) স্বল্প-পরিচিত।
বিঠোবা
মহারাষ্ট্রের বারকরী ও কর্ণাটকের হরিদাস – এই দুই বৈষ্ণব সম্প্রদায়ের প্রধানউপাস্য দেবতা হলেন বিঠোবা। এই দুই সম্প্রদায় একেশ্বরবাদী এবং ব্রাহ্মণ্যবাদ-বিরোধী। পণ্ঢরপুর বিট্‌ঠল মন্দির হল বিঠোবার প্রধান মন্দির। বিঠোবা বিষয়ক কিংবদন্তিগুলির কেন্দ্রীয় চরিত্র হলেন তাঁর ভক্ত পুন্ডলিক। কথিত আছে, তিনিই বিঠোবাকে পণ্ঢরপুরে নিয়ে আসেন এবং তাঁরই জন্য বিঠোবা বারকরী ধর্মের সন্তকবিদের রক্ষাকর্তার ভূমিকা গ্রহণ করেন। বারকরী সন্তকবিরা ‘অভঙ্গ’ নামে পরিচিত এক প্রকার স্বতন্ত্র ভক্তিগীতির রচয়িতা। বিঠোবার প্রতি উৎসর্গিত এই গীতিকবিতাগুলি মারাঠি ভাষায় রচিত। বিঠোবার প্রতি উৎসর্গিত অন্যান্য ভক্তিমূলক সাহিত্যের অন্তর্গত হরিদাস সম্প্রদায়ে প্রচলিত কন্নড় স্তোত্রাবলি এবং বিঠোবার মূর্তিপূজা ও আরাত্রিক অনুষ্ঠানের সঙ্গে যুক্ত আরাত্রিক ভজনগুলি। বিঠোবার প্রধান উৎসবগুলি পালিত হয় আষাঢ় মাসের শয়নী একাদশী ও কার্তিক মাসের প্রবোধিনী একাদশী তিথিতে।